

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 602-02/23-01/1**

**URBROJ: 2103-15-03-23-1**

**U Šandrovcu, 01.12.2023.**

Na temelju članka 35. Zakona o lokalnoj i područnoj (regionalnoj) samoupravi („Narodne Novine“ broj 33/01, 60/01, 106/03, 129/05, 109/07, 125/08, 36/09, 150/11, [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17, 98/19, 144/20) i članka 34. stavak 1. točka 3. Statuta Općine Šandrovac (“Općinski glasnik Općine Šandrovac“ broj 01/2021, 06/2021) Općinsko vijeće Općine Šandrovac na svojoj 22. sjednici održanoj dana 01.12.2023. godine donio je sljedeću

**ODLUKU****o sufinanciranju prijevoza učenika srednjih škola**

**u školskoj godini 2023./2024.**

**Članak 1.**

Ovom Odlukom utvrđuju se kriteriji i način sufinanciranja troškova javnog prijevoza linijskog prijevoza redovitih učenika srednjih škola u školskoj godini 2023/2024.

Pod javnim prijevozom učenika iz stavka 1. ove točke podrazumijeva se prijevoz od mjesta prebivališta učenika do mjesta škole i od mjesta škole do mjesta prebivališta i to autobusnom linijom tvrtke Čazmatrans-Nova d.o.o.

**Članak 2.**

Kriteriji za ostvarivanje prava financiranja troškova javnog prijevoza su:

- da učenik ima prijavljeno prebivalište na području Općine Šandrovac i svakodnevno putuje do škole izvan mjesta prebivališta,

- da je učenik u školskoj godini 2023/2024. upisao i redovito pohađa srednju školu.

Pravo financiranja troškova javnog prijevoza prema kriterijima iz stavka 1. ove točke ne ostvaruje učenik koji je smješten u učeničkom domu.

**Članak 3.**

Učenici koji ispunjavaju uvjete iz članka 2. ove Odluke ostvaruju pravo na sufinanciranje troškova prijevoza u iznosu 15,00 eura (slovima:petnaesteurainulacenti) od cijene mjesečne učeničke karte za odgovarajuće relacije na kojima koriste usluge prijevoza za vrijeme trajanja nastave, temeljem ishođene potvrde od strane Jedinstvenog upravnog odjela općine Šandrovac.

**Članak 4.**

Sredstva za izvršenje ove odluke osigurat će se u Proračunu Općine Šandrovac za 2024. godinu na kontu 37221.

**Članak 5.**

Pravo na subvenciju prijevoza učenika ostvaruje se na temelju popisa učenika koji koriste javni prijevoz tvrtke Čazmatrans-Nova d.o.o i nalaze se u evidenciji spomenute tvrtke.

Odobreni iznos subvenciju uplaćuje se na žiro račun Čazmatrans-Nova d.o.o.

**Članak 6.**

Ova Odluka objaviti će se u „Općinskom glasniku Općine Šandrovac“, a primjenjuje se od 1. siječnja 2024. godine.

**OPĆINSKO VIJEĆE OPĆINE ŠANDROVAC**

 **Predsjednik općinskog vijeća**

 **Slaven Kurtak**

#